มีอะไรกับแฟนวันที่10ประจำเดือนพึ่งหมดไปเมื่อวันที่3-4สวมถุงยางเช็คแล้วไม่มีการขาดหรือรั่วแล้วก็กินยาคุมแบบ2เม็ดแต่ยาคุมเม็ดที่2กินเลทประมาณ40นาทีไม่ทราบว่าจะท้องไหมคะและประมาณวันที่13 14 มีเลือดออกจากช่องครอดด้วยค่ะนั้นคือเลือดอะไรหรอคะ
สวัสดีค่ะ หากประจำเดือนหมดไปเมื่อวันที่ 3-4 ธ.ค. แล้วได้มีเพศสัมพันธ์วันที่ 10 ธ.ค. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ อย่างไรก็ตาม หากได้ใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์เพียง 2% ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในวันที่ 13-14 ธ.ค. น่าจะเป็นเลือดที่เกิดจากผลของยาคุมฉุกเฉินได้ค่ะ ซึ่งหากออกไม่นานเกิน 1 สัปดาห์ก็ไม่ได้อันตรายอะไรส่วนประจำเดือนในรอบต่อไปนั้น อาจมาช้ากว่าปกติได้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ แม้แต่การใช้ถุงยางอนามัยที่ถูกต้อง ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ